তারা অবিলম্বে আটককৃতদের মুক্তির দাবি জানিয়ে বলেন, গ্রেফতার হামলা, মিথ্যা মামলায় হয়রানী করে হরতাল বানচাল করা যাবে না। রোববারের হরতাল যে কোন মূল্যে সর্বাত্মকভাবে সফল করা হবে বলে ঘোষণা দিয়েছেন তারা। হরতালের সমর্থনে গতকাল বিকেলে খুলনা মহানগরীতে বিশাল জমায়েত এবং বিক্ষোেভ মিছিল করেছে বিএনপি। হরতালকে কেন্দ্র করে নেতাকর্মীদের গণগ্রেফতারের তিব্র নিন্দা ও প্রতিবাদ  জানিয়েছে খুলনা মহানগর বিএনপি। দলীয় সূত্র জানায়, পুলিশ শুক্রবার রাতভর খুলনা মহানগরীর ৫থানা এলাকায় নেতাকর্মীদের বাড়ি বাড়ি অভিযান চালিয়ে ১৩জনকে গ্রেফতার করে।